 Ààrẹ orílẹ-èdè Algeria Abdulaziz Bouteflika ti kọwé fipo silẹ Aàrẹ orill-èdè Algeria to tin wa lori oye lati ọdun 1999 Bouteflika tó ti wa lori ipo gẹgẹ bii ààrẹ láti ogun ọdun sẹyin ti fi èrongba ati di ààrẹ niẹẹkaarun kálẹ si ẹgbẹ kan lẹyin ti àwọn ọdọ orilẹ-èdè Algeria dide lódi si ìpinu rẹ. Ikọ ọmọ oogun Algeria ti pé ààrẹ ẹni ọmọ ọdun mẹjilélọgọrin ọhun láti kédé pe òun okóju osùwọn láti ṣe ìjọba mọ Láti ọdun mẹfa sẹyìn ni àrẹ ti wa lóri akete àìsàn rapárọsẹ ti ko si foju han si gbangba mọ. Ààrẹ Bouteflika Algeria yoo kọwẹ fipò sílẹ ni 28 April Lati ọdun 1999 ni Aarẹ Bouteflika ti wa lori oye nilẹ Algeria Ile iṣẹ iroyin orile-ede Algeria sọ pe aarẹ Abdelaziz Bouteflika yoo kọwe fipo silẹ ki saa rẹ to pari ni ọjọ kejidinlọgbọn, Oṣu kẹrin ọdun. Atẹjade kan lati ileeṣẹ aarẹ ni ọmọ ọdun méjílélọgọrin naa to ti wa lori oye fun ogun ọdun yoo ri wi pe itẹsiwaju ba eto ijọba ki o to fiṣẹ silẹ. Iroyin yi wa lẹyin ti iwọde leralera waye eleyi ti awọn eeyan ilẹ naa fi n kesi i wi pe o to gẹ , ki o kọwe fiṣẹlẹ. Ohun ti iroyin yi tumọ si ni pe o ti jawọ ninu erongba rẹ lati du ipo fun saa karun un. Ẹwẹ, wọn ti sun ọjọ idibo siwaju ti ijọba si ti ṣadehun pe oun yoo ṣeto apero apapọ nibi ti awọn yoo ti jiroro lori awọn atunto ti yoo mu itẹsiwaju ba ilẹ naa. Saaju asiko yi, ko si ẹni to le sọ pato boya yoo kowe fiṣẹ silẹ tabi yoo yi wa lori oye. Ogunlọgọ awọn ọmọ orile-ede Algeria lo kopa ninu iwọde lati jẹ ki aarẹ Bouteflika fipo silẹ Akọroyin BBC Ahmed Rouba jabọ pe ọpọ ọmọ orile-ede Algeria lo gbagbọ pe alaafia aarẹ naa ti dẹnu kodo debi pe awọn kan lo n loo lati ṣe ijọba ti awọn wọnyi ko si fẹ fi ijọba kalẹ. Awọn wọnyi lo ni wọn pọ ninu ẹgbẹ National Liberation Front eyi ti o ti n ṣakoso Algeria bọ lati ọdun 1962 ti Algeria ti gba ominira lọwọ ilẹ Faranse. Àwọn iròyin tì ẹ leè ní ìfẹ síí: : Ààrẹ orilẹ-èdè Algeria Abdulaziz Bouteflika ti kowe fipo silẹ lẹyin ifẹhonu han ọlọjọ gbọọrọ 